Limbažos

**APSTIPRINĀTS**

ar Limbažu novada domes

21.12.2017. sēdes lēmumu

(protokols Nr.22, 26.§)

**LIMBAŽU NOVADA PAŠVALDĪBAS KONKURSA**

**„SKAISTĀKAIS ZIEMASSVĒTKU NOFORMĒJUMS”**

**NOLIKUMS**

*Izdots saskaņā ar likuma*

*„Par pašvaldībām” 12.pantu,*

*41.panta pirmās daļas 2.punktu, 61.pantu*

1. **KONKURSA ORGANIZĒTĀJS**

Konkursa „Skaistākais Ziemassvētku noformējums” (turpmāk – konkurss) organizētājs ir Limbažu novada pašvaldība.

1. **KONKURSA MĒRĶI**
   1. Veicināt Ziemassvētku noskaņas un kvalitatīva dekorējuma radīšanu – ēku fasāžu, ēku pagalmu, veikalu skatlogu, kā arī sabiedrisko objektu ārtelpu izgreznošanu Ziemassvētku laikā.
   2. Veicināt uzņēmēju un iedzīvotāju aktīvu līdzdalību novada apdzīvoto vietu svētku noformējuma veidošanā.
   3. Aktivizēt uzņēmēju interesi un vēlmi piesaistīt sabiedrības uzmanību ar vizuālā mārketinga komunikācijas formu – svētku noformējumu.
   4. Iesaistīt novada uzņēmējus un iedzīvotājus vizuāli pievilcīgas, estētiskas vides veidošanā arī ziemas periodā.
2. **KONKURSA DALĪBNIEKI**
   1. Konkursā var piedalīties ikviena juridiska un fiziska persona Limbažu novada teritorijā ar Ziemassvētku tematikai atbilstošu noformējumu tirdzniecības un pakalpojumu iestāžu, uzņēmumu, mācību iestāžu, dzīvojamo māju un citu ēku fasādēs, sētās, pagalmos un skatlogos.
   2. Konkursa dalībnieki piesakoties dalībai konkursā, saskaņā ar Fizisko personu datu aizsardzības likumu, dod piekrišanu, ka viņa dati tiek izmantoti konkursa publicitātei, tajā skaitā masu medijos, pašvaldības mājas lapā un pašvaldības veidotajos profilos sociālajos tīklos.
3. **KONKURSA NORISES KĀRTĪBA**
   1. Objektu pieteiktkonkursam var darba dienās no 2017.gada 14.decembra līdz 2017.gada 22.decembrim (ieskaitot) Limbažu novada pašvaldības Klientu apkalpošanas centrā (Limbažos, Rīgas ielā 16, 1.stāvā), e-pastā: [dome@limbazi.lv](mailto:dome@limbazi.lv) (līdz 2017.gada 26.decembrim) vai zvanot pa tālruni +371 64023003, pieteikumā jānorāda objekta nosaukums (dzīvojamā māja, veikals, uzņēmums, skola u.c.), adrese, kontaktpersona un kontakttālrunis.
   2. Konkursa vērtēšanas komisijai ir tiesības vērtēt arī konkursam nepieteiktos objektus, ja to noformējuma izpildījums rada īpašu Ziemassvētku noskaņu, ir mākslinieciski augstvērtīgs un uzlabo novada apdzīvoto vietu vizuālo kvalitāti.
   3. Konkursa vērtēšanas komisija objektus vērtē no 2017.gada 27.decembra līdz 2017.gada 29.decembrim, iedalot četrās kategorijās:
      1. privātmāju noformējums;
      2. daudzdzīvokļu dzīvojamo māju noformējums;
      3. uzņēmumu un citu sabiedrisko ēku noformējums;
      4. pašvaldības iestāžu un kapitālsabiedrību ēku noformējums.
   4. Konkursam pieteiktie objekti tiks vērtēti piešķirot attiecīgu punktu skaitu no 0 līdz 10, ņemot vērā šādus kritērijus:
      1. pirmais iespaids;
      2. noformējuma atbilstība Ziemassvētku specifikai un noskaņai;
      3. noformējuma idejas oriģinalitāte un kompozīcija;
      4. noformējuma materiālu pielietojums un krāsu risinājums;
      5. noformējuma saderība ar ēkas arhitektūru un apkārtējo vidi;
      6. tīrība un kārtība objektā un tam piegulošā teritorijā.
   5. Par uzvarētājiem katrā kategorijā atzīstami tie objekti, kas kopvērtējumā (pēc visu vērtēšanas komisijas locekļu katram objektam piešķirto punktu saskaitīšanas) ieguvuši vislielāko punktu skaitu.
   6. Konkursa uzvarētājiem kategorijā privātmāju noformējums, kategorijā daudzdzīvokļu dzīvojamo māju noformējums un kategorijā uzņēmumu un citu sabiedrisko ēku noformējums tiks piešķirti Limbažu novada pašvaldības Pateicības raksti un naudas balvas:
      1. par 1.vietu 220,00 EUR (divi simti divdesmit eiro);
      2. par 2.vietu 150,00 EUR (viens simts piecdesmit eiro);
      3. par 3.vietu 75,00 EUR (septiņdesmit pieci eiro).
   7. Kategorijā privātmāju noformējums, kategorijā daudzdzīvokļu dzīvojamo māju noformējums un kategorijā uzņēmumu un citu sabiedrisko ēku noformējums, katrā tiks piešķirtas trīs veicināšanas balvas, katra 50,00 EUR (piecdesmit eiro) apmērā, un Limbažu novada pašvaldības Pateicības raksti.
   8. Kategorijā – pašvaldības iestāžu un kapitālsabiedrību ēku noformējums trīs labākajiem noformējumiem tiks piešķirti Limbažu novada pašvaldības Pateicības raksti un balvas līdz 50,00 EUR (piecdesmit eiro) apmērā.
   9. Konkursa uzvarētāji un labāko noformējumu autori tiks sumināti un informācija publicēta plašsaziņas līdzekļos.
4. **INFORMĒŠANA PAR KONKURSA NORISI UN REZULTĀTIEM**
   1. Limbažu novada pašvaldības Administratīvā nodaļa nodrošina konkursa komisijas sēdes protokolēšanu un sagatavo konkursa komisijas sēdes protokolu.
   2. Informācija par konkursa nolikumu, konkursa norisi un vērtējuma rezultātiem tiks publicēta Limbažu novada pašvaldības informatīvajā izdevumā „Limbažu Novada Ziņas” un pašvaldības mājas lapā www.limbazi.lv.

Limbažu novada pašvaldības

Domes priekšsēdētājs D.Zemmers