PROJEKTS

ZEMES NOMAS LĪGUMS Nr.

Limbažos 2017.gada \_\_.decembrī

***Nosaukums*,** reģistrācijas numurs \_\_\_\_\_\_\_\_, adrese\_\_\_\_\_\_\_\_, tā *amata nosaukums vārds uzvārds*, kas rīkojas uz \_\_\_\_\_\_\_ pamata, turpmāk - **Iznomātājs**, no vienas puses un

**Limbažu novada pašvaldība**, nodokļu maksātāja reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, kuras vārdā saskaņā ar Limbažu novada pašvaldības nolikumu rīkojas pašvaldības izpilddirektors **Ainārs Liniņš**, turpmāk tekstā - **Nomnieks**, no otras puses,

abi kopā turpmāk tekstā saukti – Puses, katrs atsevišķi – Puse, savstarpēji vienojoties, bez maldības, viltus vai spaidiem noslēdz šādu līgumu, turpmāk tekstā – Līgums:

**1. Līguma priekšmets**

1.1. Iznomātājs nodod Nomniekam un Nomnieks no Iznomātāja pieņem atlīdzības lietošanā (nomā) **zemes gabalu ar kadastra apzīmējumu 66010140045, Cēsu ielā 32, Limbažos, Limbažu novadā, LV-4001, 60,24 m2 platībā,** turpmāk – Zemesgabals, rotācijas apļa izveidei Cēsu un Mehanizācijas ielu krustojumā, Limbažu pilsētā.

1.2. Zemesgabals ir Iznomātāja piederīga zeme, ko apliecina Zemesgrāmatas apliecība.

1.3. Zemesgabala zemes situācijas shēmas kopija (Līguma 1.pielikums) ir Līguma neatņemama sastāvdaļa.

1.4. Iznomātā Zemesgabala robežas Nomniekam dabā ierādītas un zināmas.

**2. Līguma termiņš**

2.1. Līgums stājas spēkā ar 2018.gada 1.janvāri un noslēgts uz **1 (vienu) gadu**.

2.2. Līguma termiņš tiek automātiski pagarināts uz vēl vienu gadu, ja Nomnieks 1 (vienu) mēnesi pirms termiņa beigām, paziņo Iznomātājam par velmi to pagarināt.

**3. Nomas maksa un norēķinu kārtība**

3.1. Nomnieks maksā Iznomātājam nomas maksu EUR 116,75 (viens simts sešpadsmit eiro un 75 centi) gadā, turpmāk – Nomas maksa, reizi trijos mēnešos līdz nākamā mēneša 10.datumam.

3.2. Nomnieks papildus Nomas maksai maksā likumā noteiktos nodokļus (tai skaitā nekustamā īpašuma nodokli un pievienotās vērtības nodokli).

3.3. Līgumā noteikto Nomas maksu Nomnieks uzsāk maksāt no Līguma spēkā stāšanās dienas.

3.4. Nomas maksu Nomnieks samaksā (veic ar pārskaitījumu) uz rēķinā norādīto bankas kontu/-iem. Par samaksas dienu tiek uzskatīta diena, kurā nauda ir ienākusi Iznomātāja bankas kontā.

3.5. Ja Nomnieks nokavē Līguma 3.1. punktā noteikto Nomas maksas, tas maksā Iznomātājam līgumsodu0,1 % (nulle komats viena procenta) apmērā no nokavētā maksājuma summas par katru nokavēto dienu. Pēc nokavējuma iestāšanās ienākošās summas vispirms tiek ieskaitītas līgumsoda dzēšanai, tikai pēc tam pamatparāda dzēšanai. Līgumsoda samaksa neatbrīvo Nomnieku no saistību izpildes.

**4. Iznomātāja pienākumi un tiesības**

4.1. Iznomātājs apņemas ne vēlāk kā 3 (trīs) darbdienu laikā no Līguma noslēgšanas dienas nodot Zemesgabalu lietošanā Nomniekam.

4.2. Iznomātājs apņemas nepasliktināt Nomniekam visa Zemesgabala lietošanas tiesības.

4.3. Iznomātājs apņemas atlīdzināt Nomniekam radušos zaudējumus, ja pārkāpti Līgumā minētie noteikumi.

4.4. Iznomātājam ir tiesības, iepriekš ar Nomnieku saskaņotā laikā un Nomnieka klātbūtnē, apskatīt un apsekot Zemesgabalu, lai pārliecinātos par Zemesgabala izmantošanu atbilstoši Līguma noteikumiem.

4.5. Iznomātājam ir tiesības prasīt Nomniekam nekavējoties novērst tā darbības vai bezdarbības dēļ radīto Līguma noteikumu pārkāpumu sekas un atlīdzināt radītos zaudējumus.

4.6. Iznomātājam ir tiesības vienpusēji mainīt Līgumā noteikto nomas maksu, ja izdarīti grozījumi tiesību aktos par valsts vai pašvaldības zemes nomas maksas aprēķināšanas kārtību. Šādas Iznomātāja noteiktās izmaiņas ir saistošas Nomniekam, kad stājušies spēkā grozījumi tiesību aktos.

**5. Nomnieka pienākumi un tiesības**

5.1. Nomnieks apņemas:

5.1.1. ievērot Zemesgabala lietošanas tiesību aprobežojumus;

5.1.2. nodrošināt Zemesgabala lietošanu atbilstoši Līgumā noteiktajiem mērķiem;

5.1.3. nepieļaut auglīgās augsnes virskārtas iznīcināšanu vai tās kvalitātes pasliktināšanos;

5.1.4. ar savu darbību neizraisīt zemes applūšanu ar notekūdeņiem, tās pārpurvošanos vai sablīvēšanos;

5.1.5. nepieļaut piesārņošanu ar atkritumiem un novērst citus zemi postošus procesus;

5.1.6. nepieļaut darbību, kas pasliktina citu (tai skaitā, bet ne tikai pieguļošo un apkārtējo) zemes lietotāju vai īpašnieku zemes kvalitāti;

5.1.7. maksāt noteiktajos termiņos un apmērā Nomas maksu un likumos noteiktos nodokļus (tajā skaitā pievienotās vērtības nodokli un nekustamā īpašuma nodokli);

5.1.8. kopt Zemesgabalu, tas ir, pļaut zālāju un uzturēt Zemesgabalu kārtībā;

5.2. Nomnieks ir tiesīgs:

5.2.1. nodot Zemesgabala lietošanas tiesības trešajai personai tikai ar Iznomātāja rakstisku piekrišanu;

5.2.2. Līgumā noteiktajos gadījumos izbeigt Līgumu pirms termiņa.

**6. Līguma grozīšana, strīdu izskatīšanas kārtība un izbeigšana**

6.1. Šis Līgums, grozāms un papildināms tikai Pusēm savstarpēji vienojoties. Šāda vienošanās noformējama tikai rakstiski, un pēc abu Pušu parakstīšanas kļūst par Līguma neatņemamu sastāvdaļu.

6.2. Ja Pušu starpā rodas strīds vai nesaskaņa, kas saistīti ar šo Līgumu vai tā izpildi, Puses to risina pārrunu ceļā. Rakstiskas pretenzijas izskatāmas un rakstiska atbilde uz tām sniedzama 5 (piecu) darba dienu laikā pēc šādu pretenziju saņemšanas.

6.3. Ja nesaskaņas Pušu starpā nav iespējams atrisināt Līguma 6.2.punktā paredzētajā kārtībā, strīds tiek nodots vispārējās jurisdikcijas tiesā, saskaņā ar Latvijas normatīvajiem aktiem.

6.4. Līgumu var izbeigt pirms noteiktā termiņa Pusēm par to rakstveidā vienojoties.

6.5. Puses vienojas, ka Līgums var tikt izbeigts pirms noteiktā termiņa, ja Limbažu novada Dome neapstiprina rotācijas apļa izveidi Cēsu un Mehanizācijas ielu krustojumā, Limbažu pilsētā.

6.6. Puses vienojas, ja Limbažu novada Domes apstiprina rotācijas apļa izveidi Cēsu un Mehanizācijas ielu krustojumā, Limbažu pilsētā, Puses vienojas par Zemesgabala atsavināšanu Iznomātājam, atbilstoši “Sabiedrības vajadzībām nepieciešamā nekustamā īpašuma atsavināšanas” likumā noteiktajai kārtībai.

6.7. Iznomātājam ir tiesības vienpusēji izbeigt līgumu, ja Nomnieks nemaksā noteiktajos termiņos, līgumā paredzētos maksājumus.

**7. Citi noteikumi**

7.1. Neviena no Pusēm netiks uzskatīta par vainīgu, ja kādu no Līguma noteikumiem vai tā izpildi aizkavē vai padara neiespējamu, no Līguma Pusēm neatkarīgu apstākļu ietekme (Force majeure).

7.1.1. Puses apņemas darīt visu iespējamo, lai novērstu un pārvarētu apstākļus, kas ietekmē Līguma nepildīšanu;

7.1.2. Iestājoties nepārvaramas varas (Force Majeure) apstākļiem, līgumsaistību izpilde tiek atlikta uz laiku, kurā ir spēkā šie neparedzētie apstākļi. Ja šādi apstākļi turpinās ilgāk par 30 (trīsdesmit) dienām, katrai no Pusēm ir tiesība atteikties no Līguma saistību tālākas izpildes, un šajā gadījumā nevienai no Pusēm nav tiesību pieprasīt otrai Pusei segt zaudējumus, kas radušies Līguma pārtraukšanas rezultātā.

7.2. Puses, noslēdzot šo Līgumu, apliecina, ka viņām ir Latvijas Republikas normatīvajos aktos paredzētā tiesībspēja un rīcībspēja, kā arī pilnvaras noslēgt šo Līgumu.

7.3. Ja kāda no Pusēm neizpilda, nepienācīgi izpilda vai atsakās izpildīt savas Līgumā noteiktās saistības un pienākumus, tad tā atlīdzina otrai Pusei visus zaudējumus, kas radušies Līguma neizpildīšanas vai nepienācīgas izpildes rezultātā Līguma izpildes darbības laikā, izņemot Līguma 7.1.punkta noteiktos gadījumus. Par jebkuru Līguma saistību neizpildes gadījumu attiecīgā Puse apņemas par to paziņot otrai Pusei rakstveidā ne vēlāk kā 10 (desmit) darba dienu laikā.

7.4. Savstarpējās attiecības, kas nav atrunātas Līgumā, tiek regulētas saskaņā ar Latvijas Republikas normatīvajiem aktiem.

7.5. Gadījumā, ja kāds no Līguma punktiem kļūst prettiesisks, nepiemērojams vai spēkā neesošs, tad tas neietekmē pārējo Līguma punktu spēkā esamību. Ja kāds Līguma punkts kļūst prettiesisks, nepiemērojams vai spēkā neesošs, tad Puses apņemas šo punktu aizstāt ar jaunu, kas būtu līdzīgs, lai sasniegtu Līgumā noteikto mērķi un jēgu.

7.6. Puses noslēdzot Līgumu apliecina, ka viņām ir saprotams Līguma saturs un nozīme, Līgumā minētie Latvijas normatīvie akti un to tiesību normas pirms Līguma noslēgšanas ir izskaidrotas un zināmas, ka viņi atzīst Līgumu par pilnībā pareizu un izdevīgu un noslēdz to labprātīgi, bez maldus, spaidiem vai viltus, kā arī tas ir saistošs Pušu tiesību un saistību pārmantotājiem (pārņēmējiem).

7.7. Jebkurš paziņojums, kas izriet no Līguma noteikumiem, tiek izdarīts rakstveidā, nosūtot to attiecīgajai Pusei ierakstītā vēstulē uz Līguma rekvizītu daļā norādīto attiecīgās Puses juridisko adresi vai adresi, kura pēdējo reizi tikusi paziņota.

7.8. Līgums atceļams, grozāms un papildināms tikai Pusēm savstarpēji vienojoties, šāda vienošanās noformējama tikai rakstiski, un pēc abu Pušu parakstīšanas kļūst par Līguma neatņemamu sastāvdaļu.

7.9. Līgumam ir 2 (divi) pielikumi, kas ir tā neatņemama sastāvdaļas:

7.9.1. 1.pielikums – Zemesgabala zemes situācijas shēmas kopija uz 1 (vienas) lapas;

7.9.2. 2.pielikums – Zemesgabala nodošanas – pieņemšanas akts uz 1 (vienas) lapas.

7.10. Līgums sastādīts un noslēgts latviešu valodā uz 3 (trīs) lapas pusēm, neieskaitot tā pielikumus, 2 (divos) oriģinālos un identiskos eksemplāros ar vienādu juridisku spēku.


##### Pušu rekvizīti un paraksti

|  |  |
| --- | --- |
| **Iznomātājs** ***Nosaukums***  Reģistrācijas Nr.  Adrese:  Bankas rekvizīti:  *Nosaukums*  Konts Nr.  Kods  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  *V.Uzvārds* | **Nomnieks**  **Limbažu novada pašvaldība**  Nodokļu maksātāja reģ.Nr. 90009114631  Juridiskā adrese: Rīgas iela 16, Limbaži, LV-4001  Bankas rekvizīti:  AS “SEB banka”  Konts Nr.LV37UNLA0050014284308  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Liniņš |

Pielikums Nr.1 pie 2017.gada \_\_\_\_.decembra

Zemes nomas līguma Nr.\_\_\_\_\_\_\_\_\_\_\_\_\_

Zemesgabala zemes situācijas shēmas kopija



Pielikums Nr.2 pie 2017.gada \_\_\_\_.decembra

Zemes nomas līguma Nr.\_\_\_\_\_\_\_\_\_\_\_\_\_

**Nodošanas - pieņemšanas akts**

Limbažos 2017.gada \_\_.decembrī

***Nosaukums*,** reģistrācijas numurs \_\_\_\_\_\_\_\_, adrese\_\_\_\_\_\_\_\_, tā *amata nosaukums vārds uzvārds*, kas rīkojas uz \_\_\_\_\_\_\_ pamata, turpmāk - **Iznomātājs**, no vienas puses un

**Limbažu novada pašvaldība**, nodokļu maksātāja reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, kuras vārdā saskaņā ar Limbažu novada pašvaldības nolikumu rīkojas pašvaldības izpilddirektors **Ainārs Liniņš**, turpmāk tekstā - **Nomnieks**, no otras puses, sastāda aktu par turpmāko:

1. Saskaņā ar 2017.gada \_\_\_.decembra Zemes nomas līgumu Nr.\_\_\_\_\_\_\_\_\_ Iznomātājs nodod un Nomnieks pieņem nomā Zemesgabalu – zemes gabalu ar kadastra apzīmējumu 66010140045, Cēsu ielā 32, Limbažos, Limbažu novadā, LV-4001, 60,24 m2 platībā.
2. Nomnieks konstatē, ka uz Zemesgabala nodošanas brīdi Zemesgabals atbilst 2017.gada \_\_\_.decembrī Zemes nomas līgumā Nr.\_\_\_\_\_\_\_\_ norādītajam.
3. Nomnieks apliecina, ka ir iepazinies ar Zemesgabalu stāvokli dabā un viņam pretenziju nav.
4. Akts sastādīts latviešu valodā uz 1 (vienas) lapas 2 (divos) eksemplāros, viens eksemplārs Iznomātājam, otrs - Nomniekam.

|  |  |
| --- | --- |
| **Iznomātājs** ***Nosaukums***  Reģistrācijas Nr.  Adrese:  Bankas rekvizīti:  *Nosaukums*  Konts Nr.  Kods  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  *V.Uzvārds* | **Nomnieks**  **Limbažu novada pašvaldība**  Nodokļu maksātāja reģ.Nr. 90009114631  Juridiskā adrese: Rīgas iela 16, Limbaži, LV-4001  Bankas rekvizīti:  AS “SEB banka”  Konts Nr.LV37UNLA0050014284308  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Liniņš |